open-index/open-wikipedia-markdown huggingface dataset:
A. O. Väisänen

**Armas Otto Abraham (Aapo) Väisänen** (9. huhtikuuta 1890 Savonranta – 8. heinäkuuta 1969 Helsinki) oli suomalainen etnomusikologi ja musiikkitieteen professori, joka tutki erityisesti suomalais-ugrilaista kansanmusiikkia.

## Nuoruus ja opinnot
A. O. Väisänen syntyi Savonrannan pitäjässä. Hänen musikaalisuutensa huomattiin jo varhain, kun kanttori otti hänet kirkkoon polkemaan urkuja ja johtamaan veisuuta. Kansakoulussa häntä pidettiin lahjakkaana, ja opettajan toivomuksesta hänet lähetettiin Savonlinnan lyseoon. Hän opetteli soittamaan viulua Elsa Collianderin johdolla piispa Otto Immanuel Collianderin pappilassa. Hän alkoi lähetellä pieniä sävelmäkeräelmiä Suomalaisen Kirjallisuuden Seuraan. Ylioppilastutkinnon jälkeen Väisänen kirjoittautui Helsingin yliopistoon ja opiskeli viulunsoittoa Helsingin Filharmonisen Seuran orkesterikoulussa ja soitti alttoviulua sen orkesterissa, nykyisessä Helsingin kaupunginorkesterissa, vuosina 1912–1914; musiikinteoriaa hänelle opettivat Ilmari Krohn ja Armas Launis. Väisänen kiinnostui kuitenkin jo nuorena kansanmusiikin tutkimisesta ja teki lukuisia keräysmatkoja suomalais-ugrilaisten kansojen keskuuteen vuosina 1912–1946, muun muassa Aunukseen, Viroon, Vepsään, Inkerinmaalle, Mordvaan, Petsamoon ja Ruotsin Lappiin. Yliopistossa hän opiskeli musiikkitiedettä ja venäjän kieltä, julkaisi useita tutkimuksia ja sävelmäkokoelmia ja väitteli tohtoriksi vuonna 1939 aiheenaan obinugrilaiset kansansävelmät. 

Väisänen oli Viron ystävä. Esimerkiksi Viron vapaussodan syttyessä hän matkusti Viroon mukanaan Lauri Kettusen ja Toivo Kaukorannan laatima viesti, ”Tervehdys Viron kansalle”, ja lupaus, että Suomi auttaa Viroa taistelussa Neuvosto-Venäjää vastaan.

Väisänen äänitti ja valokuvasi matkoillaan. Hänen ottamia kuviaan on Museoviraston kokoelmissa.

## Ura

Väisänen hoiti Helsingin yliopistossa musiikkitieteen dosentuuria vuosina 1940–1956 ja professuuria vuosina 1956–1959. Hän hoiti luottamustehtäviä muun muassa Kalevalaseurassa (puheenjohtaja vuosina 1942–1962) ja Suomen musiikkitieteellisessä seurassa (puheenjohtaja vuosina 1951–1965).

Väisänen loi Yleisradion väliaikamerkin.

## Julkaisuja
* Suomen kansan sävelmien keräys (1917)
* Untersuchungen über die Ob-ugrischen Melodien (1939)
* Kalevalanmitallisten runojen esittämistavat (1948)
* Hiljainen haltioituminen: A. O. Väisäsen tutkielmia kansanmusiikista (1990)

## Lähteet

## Kirjallisuutta
* 
* Leisiö, Timo: *Setumaalta Harjumaalle: A. O. Väisäsen tutkimusmatka Viroon vuonna 1913.* Tampereen yliopiston kansanperinteen laitoksen julkaisu, 16. . Tampere: Tampereen yliopisto, 1992. 
* Piela, Ulla – Knuuttila, Seppo – Blomster, Risto (toim.): *Taide, tiede, tulkinta: Kirjoituksia A. O. Väisäsestä*. Kalevalaseuran vuosikirja, 90. . Helsinki: Suomalaisen Kirjallisuuden Seura, 2011. 

## Aiheesta muualla
* A.O.Väisänen. Geneanet.org.
* Armas Otto Väisänen.  Etno.net.
* 
* 
* A. O. Väisänen : Kalevalainen sävelmä Yleisradion taukomerkkinä, Suomen Kuvalehti, 23.02.1935, nro 8, s. 26, Kansalliskirjaston digitaaliset aineistot
Eerik-Niiles Kross

**Eerik-Niiles Kross** (s. 8. syyskuuta 1967 Tallinna, Viron SNT) on virolainen diplomaatti, turvallisuusalan asiantuntija ja yrittäjä. 

Kross valmistui 1991 Tarton yliopistosta, opiskeli sen jälkeen Hampurin yliopistossa ja sai 1993 Lontoon yliopistosta (School of Slavonic and East European Studies) maisterin arvon. 

Kross on työskennellyt Viron tiedustelupalvelussa, ja hänet tunnetaan jo vanhastaan Venäjä-kriitikkona. Hän oli jo 1980-luvulla neuvostovastaisen opiskelijaliikkeen johtohahmoja. Hänellä on turvallisuusalan yritys Trustcorp, joka neuvoo Euroopan ulkopuolisia maita turvallisuuskysymyksissä. Se on ollut muun muassa Georgian turvallisuusneuvoja Venäjän ja Georgian välisen sodan aikana. Kross on toiminut asiantuntijana Irakin puolustusministeriötä ja tiedustelupalvelua luotaessa 2003–2004.

2000-luvun alussa Kross joutui eroamaan Viron tiedustelupalvelusta autettuaan maahan italialaisen liikemiehen, jolla on rikollinen menneisyys. Myös virkaan liittyvän luottokortin käytössä oli epäselvyyksiä. 

Venäjä on joulukuussa 2011 nostanut Krossia vastaan syytteen, joka liittyy Arctic Sea -rahtialuksen kaappaukseen. Hänet on kutsuttu asiassa kuulusteltavaksi. Kaappauksessa syytettynä ollut latvialainen on nimennyt hänet kaappauksen tilaajaksi.

Krossin tavoitteena oli syksyn 2013 vaaleissa päästä Tallinnan kaupunginjohtajaksi, mutta vaalien tuloksena Edgar Savisaar jatkaa tehtävässä.

Krossin vanhemmat ovat kirjailijat Jaan Kross ja Ellen Niit.

## Lähteet

## Aiheesta muualla
* Venäjä syyttää Jaan Krossin poikaa Arctic Sean kaappauksesta, Yle.fi/ uutiset
Palkansaaja

**Palkansaaja** on ihminen, joka työskentelee rahallista korvausta vastaan työnantajalle. Työnantaja on yritys, julkisen sektorin yksikkö tai yhteisö, esimerkiksi järjestö. Palkansaajaa kutsutaan myös palkannauttijaksi. 

Rahallisen korvauksen lisäksi palkansaaja voi saada erilaisia lakisääteisiä etuja, kuten vuosiloman ja työeläkkeen. Rahallisen korvauksen lisäksi palkannauttijalla voi olla luontoisetuja, jotka muutetaan tuloverotuksessa rahalliseksi korvaukseksi. 

Palkansaajan velvollisuus on noudattaa sovittua työaikaa ja suorittaa työtehtävät työnantajan valvonnan alaisuudessa. Työtehtävät on kirjattu työsopimukseen.

Työntekijä on palkansaajan synonyymi, mutta sitä käytetään myös suppeammassa merkityksessä: ruumiillista työtä tekevä palkansaaja. Muita palkansaajia kutsutaan toimihenkilöiksi.

## Kuka ei ole palkansaaja?
Jos yrittäjä, esimerkiksi urakoitsija, freelancer tai konsultti, myy omaa työtään toiselle yritykselle, hän ei ole palkansaaja (työntekijä) koska hän ei saa palkkaa vaan työkorvauksen. Tällöin kyseessä on toimeksianto eikä työsuhde. 

Urakoitsija, freelancer ja konsultti voivat toimia myös palkansaajina. Kevytyrittäjä rinnastuu joissain tilanteissa palkansaajiin.

Myöskään toimitusjohtajaa tai pääjohtajaa ei yleensä lasketa palkansaajaksi eikä työntekijäksi, koska hänellä ei ole työsopimusta vaan johtajasopimus. Yritysten muut johtajat ovat palkansaajia, kuten rahoitusjohtaja ja COO, ja heillä on työsopimus.

## Työehdot ja etuudet
Palkansaajan sosiaaliturvan ja työeläkkeen kustantavat yhdessä työantaja, valtio ja palkansaaja. Palkansaaja toimittaa työnantajalle verokorttinsa, jonka mukaan työnantaja pidättää Suomessa palkansaajalle maksettavasta rahallisesta korvauksesta ennakonpidätyksen, palkansaajan työeläkemaksun, sosiaaliturvamaksun, työttömyysvakuutusmaksun sekä usein myös ammattiyhdistyliikkeen jäsenmaksun ja tilittää ne edelleen verottajalle ja muille asianomaisille tahoille. 

Palkansaajan työaika perustuu Suomessa työsopimukseen mutta myös työaikalakiin ja usein liittojen tekemissä työehtosopimuksissa sovittuihin kyseistä alaa koskeviin ehtoihin. 

## Ammattiliitot
Palkansaaja voi halutessaan liittyä oman alansa ammattiliittoon. Ammattiliitot usein valvovat työelämään liittyvän lainsäädännön noudattamista ja pyrkivät neuvottelemaan alalle korkeampia palkkoja ja muita työehtoja.

## Katso myös
*Työsopimus
*Työehtosopimus
*Työttömyyskassa

## Lähteet
Rakennustyöntekijä

Rakennusalan työntekijä, **rakennusmies**, **rakennustyöläinen** tai **talonrakentaja** on rakennusalan ammattilainen, joka tekee erilaisia rakennusalaan liittyviä töitä. Rakennustyöntekijä tekee muun muassa muuraus-, betonointi- ja maanrakennustöitä. Suomessa voi suorittaa rakennusalan perustutkinnon toisen asteen ammatillisissa oppilaitoksissa.

Tapaturmatilastojen perusteella rakennustyöntekijä oli vuonna 2016 Suomen vaarallisin ammatti: rakennustyöntekijöille tapahtui yhteensä 11 982 tapaturmaa. Myös kuolemaan johtaneita tapaturmia sattui eniten rakennusalalla.

## Lähteet

## Aiheesta muualla
Tatu Miettinen

**Taavetti Aarre (Tatu) Miettinen** (15. lokakuuta 1930 Lapinlahti – 30. marraskuuta 2011 Phuket, Thaimaa) oli suomalainen lääkäri, sisätautiopin professori ja Benecolin kehittäjä.

Miettisen vanhemmat olivat maanviljelijä Abram Miettinen ja Maria Lovisa Sonninen ja puoliso vuodesta 1961 Tellervo  Terhikki Nummenmaa. Ylioppilaaksi Miettinen tuli Iisalmen lyseosta 1951, lääketieteen lisensiaatiksi hän valmistui 1958 ja väitteli tohtoriksi 1961. Miettinen työskenteli lähes koko uransa ajan Helsingin yliopistossa ja Helsingin yliopistollisessa keskussairaalassa. Muiden tehtäviensä ohella Miettinen keskittyi erityisesti tutkimukseen, ja hän oli maailman johtavia kolesteroliaineenvaihdunnan tutkijoita. Tämä työ johti Benecolin tuloon markkinoille ja myös muiden kolesterolia alentavien keinojen käyttöönottoon.

Miettinen sai Matti Äyräpään palkinnon vuonna 1984.

Miettinen kuoli auto-onnettomuudessa Thaimaan Phuketissa.

## Lähteet

## Aiheesta muualla
*
Thievery Corporation

**Thievery Corporation** on Washingtonissa perustettu yhtye ja DJ-duo. Jäseninä ovat Rob Garza, Eric Hilton, sekä muita vierailevia artisteja, kuten nykyinen rumpali Jeff Franca. Musiikki on tyyliltään sekoitus dubia, acid jazzia, reggaeta, intialaista taidemusiikkia ja brasilialaista musiikkia (kuten bossa novaa).

## Diskografia
### Studioalbumit
* *Sounds from the Thievery Hi-Fi* (1997)
* *The Mirror Conspiracy* (2000)
* *The Richest Man in Babylon* (2002)
* *The Cosmic Game* (2005)
* *Versions* (2006)
* *Radio Retaliation* (2008)
* *Culture of Fear* (2011)
* *Saudade* (2014)
* *The Temple of I & I* (2017)
* *Treasures from the Temple* (2018)
* *Symphonik* (2020)

### Kokoelmat
* *Dubbed Out in DC* (1997)
* *Covert Operations* (1998)
* *Abductions and Reconstructions* (1999)
* *Jet Society* (1999)
* *Rare Tracks: 18th Street Lounge* (1999)
* *DJ-Kicks: Thievery Corporation* (1999)
* *Thievery Corporation and Revolution Present: Departures* (2000)
* *Sounds from the Verve Hi-Fi* (2001)
* *Modular Systems* (2001)
* *Den of Thieves* (2003)
* *The Outernational Sound* (2004)
* *Frequent Flyer: Rio De Janeiro* (2004)
* *Babylon Rewound* (2004)
* *Frequent Flyer: Kingston Jamaica* (2005)
* *Red Hot + Latin: Silencio = Muerte Redux* (2006)
* *Changed To Lo-Fi* (2006)
* *Warning Shots: Digibox Set* (2007)
* *It Takes a Thief* (2010)

### Singlet

*"The Foundation" (1996)
*"Shaolin Satellite" (1996)
*"2001 Spliff Odyssey" (1996)
*"ESL Dubplate" (1996)
*"Encounter in Bahia" (1997)
*"Lebanese Blonde" (4AD 1998)
*".38.45" (A Thievery Number)" (4AD 1998)
*"Halfway Around the World" (1998)
*"So Com Voce" (1998)
*"Incident at Gate 7" (1998)
*"DJ-Kicks EP / It Takes a Thief" (Studio !K7, Rough Trade, 1999)
*"Focus on Sight" (2000)
*"The Lagos Communiqué" (2000)
*"Focus on Sight" (2000)
*"Sound File 001" (4AD 2000)
*"Sound File 002" (4AD 2000)
*"Shadows of Ourselves" (4AD 2000)
*"DC 3000" (2000)
*"Thievery Corporation Vs Nicola Conte - Bossa Per Due" (2001)
*"The Richest Man in Babylon" (2003)
*"The Heart's a Lonely Hunter" (2005)
*"Revolution Solution" (2005)
*"Warning Shots" (2005)
*"The Time We Lost Our Way" (2005)
*"Sol Tapado" (2005)
*"Originality (2006)
*"Supreme Illusion (2007)
*"Radio Retaliation Extras" (2008)
*"Sound the Alarm / La Femme Parallel (Sonik Magazine 2009)
*"Vampires" (2011)
*"Culture of Fear" (2011)

## Aiheesta muualla

* Viralliset sivut
* Eighteenth Street Lounge Music -levy-yhtiön sivut
520 (savuke)

**520** on taiwanilainen savukemerkki, jota valmistaa Taiwanin tupakka- ja alkoholiyhtiö (菸酒公賣局). Nimi 520 valittiin, koska se kuulostaa samalta kuin "minä rakastan sinua" (我爱你) mandariinikiinaksi. Savukemerkki oli tarkoitus saada myyntiin 20. toukokuuta 1999 Lee Teng-huin Taiwanin ensimmäiseksi demokraattisesti valituksi presidentiksi astumisen vuosipäivänä. Ankaraa kritiikkiä kuitenkin esitettiin lähinnä siitä, että savukemerkin nimi, rakenne ja maku vaikutti nuorille suunnatulta. Savukemerkki tulikin saataville ainoastaan Taiwanin ulkopuolelle.
Cratest hits vol.1

**Cratest hits vol.1** on MGI:n tuottama albumi vuodelta 2004.

#Intro - Freestyle
#Baittaa Tästä - Mängimies
#Niin Käy - MGI, Dona & Spin
#Aina Ei Natsaa - Tunkio & VeeJay
#It´s Like Dat - Scoob Rock & Palestine
#God Knows - K-Real & Sam-E
#Nothing´s Gonna Stop Me - Semantix & Q-soul
#Dainjarush - Brad Spitt & word-e
#Täältä Sinne - Toinen Kanava & Urbaanilegenda
#Suu Kii - Cheek
#Ay Yo! - Travis Bicle
#Get Gassed Up - Peshi & Glaciuz the ICY
#Finish Line - Close Creative Comrads
#Can´t Let You Go - Freestyle
#Ei Oo Ketään - Trilogia
#Kokemusten Kautta - Näkökulma
#Ännu En Gång Remix - Fjärde Världen feat. MGI & Spin

## Lähteet
2-naftyyliamiini

**2-naftyyliamiini** on aromaattinen amiini, joka on huoneenlämpötilassa väritöntä ja kiteistä. Se liukenee esimerkiksi kuumaan veteen ja alkoholiin. 2-naftyyliamiini on todettu karsinogeeniseksi ihmisille, ja se on kyetty yhdistämään virtsarakon syöpään. Sille altistaminen on aiheuttanut virtsarakon syöpää myös hamstereilla, koirilla ja reesusmakakeilla. Altistetuilla kotihiirillä on tavattu hyvänlaatuisia hepatosellulaarisia adenoomia.

Tupakansavussa esiintyy 2-naftyyliamiinia.

2-naftyyliamiinin kemiallinen kaava on C10H9N, moolimassa 143,185 g/mol ja CAS-numero 91-59-8. Yhdisteestä käytetään myös nimiä *beta-naftyyliamiini* ja *2-aminonaftaleeni*. 2-naftyyliamiinin sulamispiste on 110,2–113&nbsp;°C, kiehumispiste 306&nbsp;°C, tiheys 1,061&nbsp;g/cm3 ja leimahduspiste 157&nbsp;°C.

## Valmistus ja käyttö
2-naftyyliamiinia voidaan valmistaa 2-naftolin ja ammoniakin ja ammoniumsulfiitin seosta kuumentamalla. Muodostuva tuote voidaan puhdistaa alipainetislauksella. Syöpävaarallisuutensa vuoksi 2-naftyyliamiinia saa nykyään käyttää vain tutkimustarkoituksiin. Aikaisemmin se oli tärkeä lähtöaine valmistettaessa värejä tai kumin hapettumisenesteoaineena käytettävää N-fenyyli-2-naftyyliamiinia.

## Katso myös
*1-naftyyliamiini

## Lähteet

## Aiheesta muualla
*
*PubChem: 2-Naphthylamine 
*Kyoto Encyclopedia of Genes and Genomes (KEGG): 2-Naphthylamine 
*ChemBlink: 2-Aminonaphthalene
Yannick N’Djeng

**Joseph Yannick N’Djeng** (s. 30. maaliskuuta 1990 Yaoundé, Kamerun) on kamerunilainen jalkapalloilija. Hyökkääjänä pelaava N’Djeng on ilman seuraa.

## Ura
N’Djeng pelasi juniorivuosina kotimaassaan Kamerunissa, jossa hän edusti Mimbomania ja Canon Yaoundéa.

### JSM Bejaia
Joulukuussa 2008 N’Djeng matkasi Algeriaan, jossa hän aloitti ammattilaisuransa JSM Bejaian riveissä. Kaudella 2009–2010 N’Djeng nousi joukkueensa johtavaksi maalintekijäksi 14 maalilla. Hän sijoittui Algerian pääsarjan maalitilastossa kolmanneksi. Samalla kun N’Djengin joukkue sijoittui pääsarjassa viidenneksi. Kausi 2010–2011 oli vielä menestyksekkäämpi joukkueen kannalta, kun he sijoittuivat Algerian pääsarjassa toiseksi. Myös N’Djeng onnistui toistamiseen tekemään 14 maalia, jolla hän oli Algerian pääsarjan toiseksi paras maalintekijä.

### Espérance
Heinäkuussa 2011 N’Djeng allekirjoitti kolmen vuoden sopimuksen tunisialaisen Espérancen kanssa. Hän saavutti myös heti Tunisian cupin mestaruuden, joka pelattiin 25. heinäkuuta 2011. Sittemmin marraskuussa 2011 N’Djeng juhli myös Afrikan Mestarien liigan mestaruutta. Kauden 2011–2012 N’Djeng aloitti heti maalinteolla tehtyään ensimmäisen maalinsa Tunisian pääsarjassa 16. marraskuuta 2011 Gafsaa vastaan. Joulukuussa 2011 N'Djeng oli Esperancen mukana seurajoukkueiden MM-kisoissa, jossa onnistui kerran maalinteossa meksikolaista Monterreyta vastaan. Esperance kuitenkin hävisi ottelun maalein 3–2 ja sijoittui lopulta kuudenneksi.

### Sion
N’Djeng allekirjoitti toukokuussa 2012 kolmen vuoden sopimuksen sveitsiläisen Sionin kanssa. Hän kuitenkin onnistui sopimaan pelaavansa kauden päätökseen Espérancessa ennen lopullista siirtymistään Sveitsiin. N’Djeng pelasi lopulta avauskaudellaan 16 sarjaottelua Sveitsissä ja onnistui maalinteossa kahdesti. Hän teki myös Sveitsin cupissa kaksi maalia kolmessa ottelussa. Kaudella 2013–2014 N’Djeng pelasi vain kolme ottelua, jonka jälkeen hän päätti siirtyä kesken kauden pois Sionista.

### Espérance
Elokuussa 2013 N’Djeng palasi takaisin Espérancem riveihin.

## Saavutukset
* Algerian pääsarja
**Hopeaa: 2011
* Tunisian cup: 2011
* Afrikan Mestarien liiga: 2011

## Lähteet
Kostamuksen tyttö

**Kostamuksen tyttö** on Pekka Himangan kuudes studioalbumi, joka julkaistiin vuonna 1980.

## Kappaleet
#
#
#
#
#
#
#
#
#
#
#
#

## Aiheesta muualla
* ''Kostamuksen tyttö'' discogs.com -sivustolla
Mike Yeo

**Mike Yeo** (s. 31. heinäkuuta 1973 Toronto, Ontario) on kanadalainen jääkiekkovalmentaja ja pelaajauransa lopettanut jääkiekkoilija, pelipaikaltaan vasen laitahyökkääjä. Hän on toiminut muun muassa Minnesota Wildin, St. Louis Bluesin ja joulukuusta 2021 alkaen Philadelphia Flyersin päävalmentajana.

## Pelaajaura
Yeo aloitti ammattilaisuransa vuonna 1994 IHL:n Houston Aerosissa, mitä ennen hän oli edustanut neljän kauden ajan Sudbury Wolvesia juniorisarja OHL:ssä. Vuonna 1999, viidennellä ja viimeisellä kaudellaan Aerosissa, hän oli voittamassa IHL:n mestaruutta Turner Cupia joukkueensa kapteenina.
 
Yeo pelasi IHL:ssä yhteensä 317 runkosarja- ja 25 pudotuspeliottelua. Hän teki runkosarjassa yhteensä 127 tehopistettä,  55 maalia ja 72 syöttöpistettä, ja pudotuspeleissä kymmenen tehopistettä, kaksi maalia ja kahdeksan syöttöpistettä. Vuonna 1999 hän siirtyi vapaana pelaajana AHL:n Wilkes-Barre/Scranton Penguinsiin, NHL-seura Pittsburgh Penguinsin farmijoukkueeseen. Hän pelasi AHL:ssä 19 ottelua kaudella 1999–2000 ennen kuin päätti pelaajauransa polvivamman vuoksi.

## Valmentajaura
Yeo aloitti jääkiekkovalmentajana heti pelaajauransa päättymisen jälkeen Wilkes-Barre/Scranton Penguinsin apuvalmentajana. Hän toimi tehtävässä vuodesta 2000 vuoteen 2005, jona aikana joukkue eteni kahdesti AHL:n loppuotteluihin pelaamaan Calder Cupin voitosta, vuosina 2001 ja 2004. Joulukuussa 2005, kesken kauden 2005–2006, hänet nimitettiin NHL-seura Pittsburgh Penguinsin apuvalmentajaksi. Hän toimi tehtävässä vuoteen 2010. Penguins eteni näinä vuosina kahdesti Stanley Cupin loppuotteluihin, vuonna 2008, jolloin sen päävalmentajana oli Michel Therrien, ja vuonna 2009, jolloin sen päävalmentajana oli Dan Bylsma. Joukkue voitti Stanley Cupin mestaruuden jälkimmäisenä vuonna.

Yeo aloitti vuonna 2010 aiemmin pelaajana edustamansa, IHL:stä AHL:ään vuonna 2001 siirtyneen Houston Aerosin päävalmentajana. Aeros eteni vuonna 2011 Calder Cupin loppuotteluihin, joissa Binghamton Senators vei kuitenkin mestaruuden. Kesäkuussa 2011 Yeosta tuli NHL-seura Minnesota Wildin historian kolmas päävalmentaja. Tehtävässä hän toimi helmikuuhun 2016 saakka.

## Perhe
Yeo on naimisissa. Hänellä ja vaimollaan Tanyalla on kaksi lasta, tytär Braeden ja poika Kyler.  

## Lähteet
Hanna Nikkanen

**Hanna Nikkanen** (s. 16. maaliskuuta 1981 Vantaa) on suomalainen tutkiva toimittaja ja tietokirjailija.

Nikkanen on opiskellut viestintää Helsingin yliopistossa. Hän on työskennellyt ulkomaantoimittajana STT:llä ja Voiman verkkolehti Fifin päätoimittajana (2008–2010), minkä jälkeen hän on ollut vapaa toimittaja ja tietokirjailija. Nikkanen oli mukana käsikirjoittamassa Ryhmäteatterin *Eduskunta*-näytelmää (2011) ja on yksi Long Play -verkkojulkaisun perustajista. Vuonna 2013 Long Play -kollektiivi sai 250&nbsp;000 euron arvoisen Helsingin Sanomain Säätiön Uutisraivaaja-palkinnon. Nikkanen toimi Long Playn päätoimittajana 2017–2019.

Nikkanen on saanut huomiota muun muassa tutkivilla artikkeleillaan Nokia Siemens Networksin valvontavälinekaupoista Lähi-idässä sekä suomalaisen selluteollisuuden vaikutuksista Latinalaisessa Amerikassa. Vuonna 2011 hän sai valtion tiedonjulkistamispalkinnon tutkivasta journalismista ja erityisesti teoksestaan *Viaton imperiumi – Kolme kertomusta suomalaisesta yritysvastuusta* (2010). Vuonna 2013 hän sai Suuren journalistipalkinnon yhdessä Anu Silfverbergin kanssa Vuoden jutusta. He osoittivat vuonna 2012 Helsingin Sanomien kuukausiliitteen artikkelissa *Uskomaton murhenäytelmä* sepitteeksi koulukiusatun nuoren tytön itsemurhasta kertoneen Enkeli-Elisan tarinan.

Vuonna 2012 Nikkasen ja Lilly Korpiolan teos *Arabikevät* oli Tieto-Finlandia-ehdokkaana. Teos käsittelee nimensä mukaisesti arabikevääksi kutsuttua yhteiskunnallista liikehdintää Lähi-idässä ja Pohjois-Afrikassa. Nikkasen ja Antti Järven teos *Karanteeni. Kuinka aids saapui Suomeen* oli ehdolla saman palkinnon saajaksi vuonna 2014. Tammikuussa 2015 teos sai Lauri Jäntin säätiön kunniamaininnan.

Helmikuussa 2016 Nikkanen valittiin Tampereen yliopiston journalistiikan kaikkien aikojen nuorimmaksi vierailijaprofessoriksi. Nikkasen vuoden mittainen kausi alkoi elokuussa 2016. Nikkasen ja opiskelijoiden teos *Hyvän sään aikana: mitä Suomi tekee kun ilmasto muuttaa kaiken* (2017) sai Kanava-palkinnon ja oli Tieto-Finlandia-palkintoehdokkaana. Työryhmä sai tiedonjulkistamisen valtionpalkinnon vuonna 2018.

## Palkinnot
* Euroopan komission journalistipalkinto (erikoispalkinto) 2010, Voima-lehdessä julkaistusta maahanmuuttajan köyhyyttä käsittelevästä artikkelista *Kerrosten välissä*.
* Tiedonjulkistamisen valtionpalkinto 2011, 2018 (työryhmän kanssa)
* Bonnierin journalistipalkinto 2012 Vuoden juttu -kategoriassa yhdessä Anu Silfverbergin kanssa.
* Helsingin Sanomain Säätiön Uutisraivaaja-palkinto 2013 osana Long Play -kollektiivia
* Kanava-palkinto 2017 teoksesta *Hyvän sään aikana: mitä Suomi tekee kun ilmasto muuttaa kaiken* yhdessä työryhmän kanssa

## Teokset
* 
* 
* 
* 
* 
* 

;Long Play -artikkelit
* *Kaukovetoja* (2013)
* Nikkanen, Hanna & Silfverberg, Anu: *Pimeyden ydin* (2013)
* *Fennomania* (2015)
* *Poimijat* (2016)
* *Missä louhimme kerran* (2018)
* *Hyvin huono vuosi* (2018)
* *Ovien avaaja* (2019)
* *Marsin tarhuri* (2019)
* *Holvi*. Long Play Media, 2023. 

## Lähteet
Jonas Brothers: The 3D Concert Experience

**Jonas Brothers: The 3D Concert Experience** on 3D-musiikkielokuva, joka kuvattiin Jonas Brothersin *Burnin’ Up* -kiertueella vuonna 2008.  Elokuva ilmestyi vuonna 2009. Jonas Brothersin lisäksi elokuvassa esiintyvät Demi Lovato kappaleessa ”This Is Me”,  Taylor Swift kappaleessa ”Should’ve Said No” ja yhtyeen henkivartija Robert ”Big Rob” Feggans, joka räppää osan ”Burnin’ Up” -kappaleesta. Elokuvan pituus on 76 minuuttia (erikoisversion 85 minuuttia).

Elokuva on tuottanut lippuluukulla runsaat 23 miljoonaa dollaria. Se on julkaistu myös DVD:llä ja Blu-rayllä.

## Kappaleet

# Intro / Opening Credits (taustalla soi Tonight)
# That’s Just the Way We Roll
# Hold On
# BB Good
# Goodnight and Goodbye
# Video Girl
# Gotta Find You
# This Is Me (Demi Lovaton kanssa)
# A Little Bit Longer
# Hello Beautiful
# Still in Love With You
# Pushin’ Me Away
# Can’t Have You
# Should’ve Said No (Taylor Swiftin kanssa)
# S.O.S.
# Burnin’ Up (Robert ”Big Rob” Feggansin kanssa)
# Tonight (lopputekstien taustalla)
# Shelf (lopputekstien taustalla)
# Love Bug (bonuskappale)

## Lähteet
Diffuusiotensorikuvaus

**Diffuusiotensorikuvaus** (engl. *diffusion tensor imaging, DTI*)  on magneettikuvaukseen perustuva kuvantamismenetelmä, jonka avulla mitataan veden lämpöliikettä kudoksessa. Menetelmällä voidaan visualisoida esimerkiksi aivojen valkean aineen ratoja kolmiulotteisesti, sillä vesi diffundoituu hermosäiekimpuissa paremmin ratojen suuntaisesti kuin kohtisuoraan niitä vastaan. Diffuusiotensorikuvauksen etuna on sen sensitiivisyys havaita muutoksia esimerkiksi aivoinfarktialueilla. Aikaisemmin vastaavanlaista tietoa hermoratojen kulusta on saatu vain kuolemanjälkeisillä anatomisilla tutkimuksilla.

## Katso myös

*Diffuusio
*Magneettikuvaus

## Lähteet

## Aiheesta muualla
*Terveysportti: Jaana Hiltunen, Mika Seppä ja Riitta Hari, Diffuusiotensorikuvaus hermoratojen tutkimuksessa, Duodecim 2007;123:1851–8 (pdf)
Ladattu ase 1

**Ladattu ase 1** (*National Lampoon’s Loaded Weapon 1*) on vuonna 1993 ensi-iltansa saanut rikoskomedia. Elokuva parodioi muun muassa elokuvia *[[Tappava ase]]*, *[[Tappava ase 2]]*, *[[Tappava ase 3]]*, *[[Basic Instinct – vaiston varassa|Basic Instinct]]*, *[[Die Hard]]*, *[[Likainen Harry]]*, *[[Taistelija]]*, *[[Uhrilampaat]]* ja *[[48 tuntia]]*. Elokuvan pääosia esittävät Emilio Estevez, Samuel L. Jackson, Jon Lovitz, Tim Curry, Kathy Ireland, Frank McRae, William Shatner, Denis Leary ja F. Murray Abraham. Muun muassa Bruce Willis, Whoopi Goldberg ja Charlie Sheen tekevät elokuvassa cameoroolin. Elokuvan on ohjannut Gene Quintano.

## Näyttelijöitä

## Aiheesta muualla
* 
*
Leonard Hamilton

**Leonard Hamilton** (s. 4. elokuuta 1948 Gaston County) on yhdysvaltalainen koripallovalmentaja, joka valmentaa nykyisin Florida Staten joukkuetta.

## Ura
Hamilton aloitti uransa päävalmentajana vuonna 1986, jolloin hän valmensi Oklahoma Staten yliopistojoukkuetta. Neljän kauden jälkeen hän siirtyi Miamin yliopistoon, jonka hän vei parhaimmillaan NCAA-turnauksessa kuudentoista parhaan joukkoon. Kaudeksi 2000–2001 Hamilton siirtyi ensimmäistä kertaa NBA-joukkueen päävalmentajaksi, sillä hän valmensi Washington Wizardsia. Joukkue voitti kauden aikana vain 19 ottelua ja hävisi 63. Vuodesta 2002 lähtien Hamilton on valmentanut Florida Statea.

## Lähteet

## Aiheesta muualla
*Basketball-Referencen valmentajaprofiili
Avatoru

**Avatoru** on Ranskan Polynesiaan kuuluvalla Rangiroan atollilla sijaitseva kylä. Avatorun kylä sijaitsee atollin luoteisosassa ja on toinen Rangiroan atollilla sijaitsevista kylistä. Toinen kylistä on Tiputa, joka sijaitsee alle 10 kilometrin päässä kaakossa. Pääosa atollin hallintorakennuksista sekä Rangiroan lentoasema sijaitsevat Avatorussa.

## Lähteet

## Aiheesta muualla
Markku Häkkinen

**Markku Anton Häkkinen** (14. tammikuuta 1946 – 5. joulukuuta 2015) oli suomalainen itseoppinut kasvitieteilijä, jota pidettiin yhtenä banaanien taksonomian johtavista asiantuntijoista maailmassa. Hän kartoitti luonnossa kasvavia banaanilajeja, ja 70 tunnetusta luonnonbanaanilajista 42 on Häkkisen löytämiä, nimeämiä ja tieteellisesti kuvaamia. Häkkisen tutkimuksia on julkaistu kansainvälisissä tiedelehdissä yli 80 artikkelia. Vierailevana tutkijana hän toimi Helsingin yliopistossa sekä Kiinan tiedeakatemiassa. Vuonna 2009 Häkkinen kutsuttiin Linnean Society -tutkimusseuran jäseneksi ja hänelle myönnettiin seuran H. H. Bloomer -mitali. Vuonna 2015 Suomen Kulttuurirahasto myönsi Häkkiselle 30&nbsp;000 euron palkinnon merkittävästä kulttuurityöstä.

Häkkinen oli taustaltaan merikapteeni, ja hän kiinnostui ensimmäisinä merikapteenivuosinaan trooppisista ja subtrooppisista kasveista. Jäätyään eläkkeelle hän alkoi päätoimiseksi kasvitieteen tutkijaksi, mutta ilman palkkaa.

Vuoteen 2011 mennessä Häkkinen oli tehnyt 14 tutkimusmatkaa Borneoon, Bruneihin, Indonesiaan, Kiinaan, Malesiaan, Thaimaahan ja Vietnamiin. Häkkinen käytti tieteelle tuntemattomien lajien tunnistamisessa morfologiaa, muotoon perustuvaa menetelmää. Hän otti kasvista näytteitä kuten siemeniä ja juurakonpaloja, kirjasi noin 200 strategista tietoa ja valokuvasi lajin.

Häkkisen kunniaksi on nimetty banaanilajit *Musa haekkinenii* ja *[[Musa velutina]]* subsp. *markkuana*.

## Lähteet

## Aiheesta muualla
* 
* 
*
Scream Awards

**Scream Awards** on vuodesta 2006 järjestetty palkintojenjakotilaisuus, jossa jaetaan palkintoja kauhu- scifi- ja fantasiaelokuville ja televisiosarjoille, sekä näyttelijöille. 

## Kategoriat
Kategorioita on yhteensä 32, tähän listattu tärkeimmät.

**Elokuva- ja televisiopalkinnot:**
*The Ultimate Scream
**Parhaalle elokuvalle tai televisiosarjalle
*Paras scifielokuva
*Paras fantasiaelokuva
*Paras kauhuelokuva
*Paras trilleri
*Paras sarjakuvaelokuva
**Parhaalle sarjakuvasta tehdylle elokuvalle
*Paras televisiosarja
*Paras ohjaaja
*Paras käsikirjoitus

**Näyttelijäkohtaiset palkinnot:**
*Paras näyttelijä
**Jokaisen genren sekä mies- että naisnäyttelijälle
*Paras sivurooli
**Sekä mies- että naisnäyttelijälle
*Läpimurto
**Sekä mies- että naisnäyttelijälle oma
*Paras supersankari
*Paras konna
**Muut:**
*Vuoden kohtaus
*Paras kokonaisuus

## Aiheesta muualla
*Kotisivut
Richard Stone (säveltäjä)

**Richard Stone** (27. marraskuuta 1953 Philadelphia – 9. maaliskuuta 2001 Los Angeles) oli yhdysvaltalainen säveltäjä, joka sai seitsemän Emmy-palkintoa musiikistaan animaatioihin. Stone sävelsi musiikkia *[[Animaaniset]]*-, *[[Bittipää]]*-, *[[Histeria!]]*-, *[[Äly ja Väläys]]*-, *[[Taz-Mania]]*-, *[[Road Rovers]]*- ja *[[Sylvesteri ja Tipi: Dekkarit]]* -sarjoihin. Hän teki myös elokuvamusiikkia, muiden muassa elokuviin ** ja *[[Koston paholainen]]*.

Stone oli sävellyksen lisäksi opiskellut sellonsoittoa. Hän mukaili Carl Stallingin tyyliä ja otti musiikkiinsa vaikutteita jazzista, Broadway-musiikista, countrysta ja rockista. Hän kuoli haimasyöpään 47-vuotiaana.

## Lähteet
FS Vautour (1930)

**Vautour** oli Ranskan laivaston 1930 vesille laskettu Aigle-luokan hävittäjä toisessa maailmansodassa, kunnes miehistö upotti aluksensa Toulonin satamassa 27. marraskuuta 1942.

## Valmistus

Alus tilattiin Le Havresta Forges et Chantiers de la Méditerranéelta, missä köli laskettiin 30. tammikuuta 1929. Alus laskettiin vesille 26. elokuuta 1930 ja otettiin palvelukseen 2. toukokuuta 1932.

## Palvelus
*Vautour* liitettiin Välimeren laivaston 7. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.

Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset nostivat aluksen hylyn, mutta sitä ei koskaan kunnostettu. Se upposi uudelleen liittoutuneiden ilmapommituksessa 4. helmikuuta 1944.

## Lähteet
*
*

### Viitteet
Ruoan keräily

**Ruoan keräily** on ihmisen ravinnon eli ruoan keräämistä esimerkiksi puista, pensaista tai maasta. Muita ruoan hankintatapoja ovat maanviljely, metsästys ja eläinten kasvatus. Keräily oli metsästyksen ohella varhaisin tapa ravinnon hankkimiseen; tätä nimitetään metsästys-keräilyksi, ja sitä esiintyy edelleen joillakin alkuperäiskansoilla.

## Katso myös
*Jokamiehenoikeudet
Brysselin toinen Eurooppa-koulu

**Brysselin toinen Eurooppa-koulu** (*École Européenne de Bruxelles II*, EEB2) on yksi viidestätoista Euroopan yhteisön henkilöstön lapsille perustetuista Eurooppa-kouluista. Se rakennettiin vuonna 1972 ja otettiin käyttöön vuonna 1974. Se sijaitsee Belgian pääkaupungissa, Brysselissä, ja siellä opiskelee yli 3 000 oppilasta. Yhteensä Brysselissä on neljä Eurooppa-koulua, joista tämä on toinen. Koulussa on monista maista tulleita oppilaita, jotka on jaettu äidinkielen mukaan eri luokkiin. Koulussa on yhdeksän eri kieliosastoa: hollanti, liettua, suomi, ruotsi, englanti, ranska, italia, portugali ja saksa. Koulu on Luxemburgin ensimmäisen Eurooppa-koulun lisäksi ainoa Eurooppa-koulu, jossa on suomenkielinen kieliosasto. Koulussa on myös mahdollisuus opiskella äidinkielenä esimerkiksi viroa, mutta vironkielisiä oppilaita on koulussa niin vähän, että heidät on jouduttu siirtämään esimerkiksi englanninkielisten oppilaiden luokille. Koulu sijaitsee aivan Brysselin itärajalla. Tällä hetkellä koulussa on enemmän oppilaita kuin on suunniteltu.

Koulu on hyvin laaja, ja sen alueeseen kuuluu muun muassa koulubusseille tarkoitettu pysäköintialue, urheiluhalli, maanalainen monitoimisali, urheilukenttä, tenniskenttä, kaksi koulurakennusta sekä parakit, joissa järjestetään myös opetusta.

## Lähteet
*Eurooppa-koulujen viralliset nettisivut 
*Brysselin toisen Eurooppa-koulun virallinen nettisivusto

## Aiheesta muualla
*Schola Europaea (Koulun viralliset nettisivut)
Häiveperhoset

**Häiveperhoset** (Apaturinae) on täpläperhosiin kuuluva päiväperhosryhmä. Sen runsaat 400 lajia elävät pääasiassa trooppisessa Aasiassa, muilla mantereilla lajeja on vain muutamia. Häiveperhoset puuttuvat kokonaan Australiasta ja Uudesta Seelannista.

Häiveperhoset ovat kookkaita ja rotevatekoisia päiväperhosia ja monet lajit muistuttavat soturiperhosia (Charaxinae). Siivet ovat tyypillisesti loistavan metallinkiiltoisia, mutta muutamat lajit jäljittelevät ulkonäöllään myrkyllisiä perhoslajeja, erityisesti monarkkiperhosia (Danainae). Alaheimon lajeilla on ryhmälle tyypilliset genitaalit: koiraalla on pitkä aedeagus ja vastaavaasti naaraan saccus on pituudeltaan tyypillisesti yli puolet takaruumiin pituudesta. Häiveperhoset käyvät mielellään imemässä nesteitä eläinten ulosteista ja raadoista.

Häiveperhosten toukat muistuttavat etanoita ja niiden etuosassa on kaksi selvästi erottuvaa uloketta. Toukat elävät erilaisilla lehtipuilla, etenkin jalavakasveilla (Ulmaceae), mutta myös muutamat muut kasviheimot käyvät ravinnoksi.

## Lähteet

## Aiheesta muualla
* Tree of Life web project
Kiinan tiedeakatemia

**Kiinan tiedeakatemia** () perustettiin 1. marraskuuta 1949 Pekingissä. Se on Kiinan kansantasavallan luonnontieteiden kansallinen tiedeakatemia.

Vuonna 2009 Kiinan tiedeakatemialla oli 12 toimistoa, 117 instituuttia, yli 100 merkittävää kansallista laboratoriota ja teknillistä tutkimuslaitosta sekä 1&nbsp;000 kenttäasemaa ympäri Kiinaa. Henkilökuntaa akatemialla on noin 50&nbsp;000.

Kiinan tiedeakatemialla on kymmeniä ulkomaisia jäseniä.

## Lähteet

## Aiheesta muualla
* Kiinan tiedeakatemian kiinankieliset sivut 
* Kiinan tiedeakatemian englanninkieliset sivut
Otto Andersson (musiikkitieteilijä)

**Otto Emanuel Andersson** (27. huhtikuuta 1879 Vårdö – 27. joulukuuta 1969 Turku) oli suomalainen etnomusikologi ja kansatieteilijä, Åbo Akademin professori (1926–1946).

## Elämänvaiheet
Otto Andersson syntyi Ahvenanmaalla Vårdössä. Hänen vanhempansa olivat talollisia, ja isä Anders Otto Andersson oli herastuomari. Otto Andersson opiskeli Ahvenanmaan kansankorkeakoulussa Jomalassa vuosina 1895–1896 ja suoritti kanttori-urkurin tutkinnon Turussa vuonna 1900. Tämän jälkeen hän muutti Helsinkiin opiskelemaan Helsingin musiikkiopistoon. Andersson ei ollut suorittanut ylioppilastutkintoa, mutta hän sai erivapauden perusteella opiskella Helsingin yliopistossa musiikkitiedettä ja kansanrunoudentutkimusta.

Andersson teki useita keruumatkoja Svenska litteratursällskapetin apurahalla ja tallensi kansansävelmiä ruotsinkielisillä seuduilla Suomessa ja Virossa vuosina 1902–1907. Hän oli perustamassa kotiseutuyhdistys Bragea muun muassa Martin Wegeliuksen kanssa ja toimi sen puheenjohtajana ja kuoronjohtajana 1906–1926. Yhdistys vaalii kansanperinnettä, ja Andersson perusti yhdistyksen fonografiarkiston ja äänitti lauluja ja soitinsävelmiä. Hänellä oli keskeinen osa suomenruotsalaisessa kulttuuritoiminnassa kuoronjohtajana, sovittajana ja toimihenkilönä. Hän julkaisi runsaasti kirjoituksia suomenruotsalaisesta kansanperinteestä ja Suomen musiikinhistoriasta (erityisesti 1800-luvusta) ja sävelsi motetteja ja romansseja.

Andersson oli myös kiistanalainen hahmo. Ensimmäisen maailmansodan jälkeen hän vastusti Ahvenanmaan liittämistä Ruotsiin, mikä suututti monta ahvenanmaalaista. Kiistaa aiheutti myös hänen myöhäisempi myönteinen suhtautumisensa natsi-Saksaan.

## Tieteellinen ura
Andersson valmistui filosofian kandidaatiksi vuonna 1915 ja tohtoriksi vuonna 1923 väitöskirjallaan *Stråkharpan: En studie i nordisk instrumenthistoria*; aineena oli jouhikko.

Vuonna 1926 Andersson nimitettiin Åbo Akademin musiikkitieteen ja kansanrunoudentutkimuksen professoriksi. Hän toimi myös yliopiston rehtorina vuodet 1929–1936. Hän keräsi musiikinhistoriallisia kokoelmia, joiden ympärille perustettiin vuonna 1949 Turun Sibelius-museo. Hän toimitti useita osia kokoomateokseen *Finlands svenska folkdiktning*. Hän aloitti 1950-luvulla myös Jean Sibeliuksen elämäkerran, mutta hanke ei valmistunut.

## Julkaisuja
* *Johan Josef Pippingsköld och musiklivet i Åbo 1808–1827*, 1921
* *Stråkharpan: en studie i nordisk instrumenthistoria*, 1923
* *Nuori Pacius ja Helsingin musiikkielämä 1830-luvulla*, 1938
* *Johanna von Schoultz*, 1939
* *Turun Soitannollinen Seura 1790–1808*, 1940
* *Finlandsvenska musikfester under femtio år*, 1947
* *Brevväxling mellan J. J. Pippingsköld och J. H. Schröder 1819–1828*, 1953
* *Jean Sibelius Amerikassa*, 1955

## Lähteet
* 

### Viitteet

## Kirjallisuutta
* 
* 
* 

## Aiheesta muualla
* 
* Otto Andersson  kokoelmassa *Finlands svenska folkdiktning*. Svenska litteratursällskapet i Finland.
Tony Hawk’s Pro Skater HD

**Tony Hawk’s Pro Skater HD** on Robomodon kehittämä ja Activisionin vuonna 2012 julkaisema urheilupeli. Peli on jatkoa ''Tony Hawk’s'' -pelisarjalle. 

Pelissä yhdistyvät pelisarjan kahden ensimmäisen osan parhaat tasot uudelleen tehtyinä. Myös uutta sisältöä on mukana. 

## Hahmot
Pelattavia hahmoja ovat:
* Tony Hawk
* Andrew Reynolds
* Chris Cole
* Eric Koston
* Lyn-z Adams Hawkins (Pastrana)
* Nyjah Huston
* Riley Hawk
* Rodney Mullen
* Officer Dick
* Ollie The Magic Bum
* Roberta the Robomodo Mascot
* (Xbox360 Avatar)

## Revert Pack
Peliin julkaistiin 11. marraskuuta 2012 lisäosa *Tony Hawk’s Pro Skater HD Revert Pack*. Lisäosassa tulevat mukana henkilöt Steve Caballero ja Geoff Rowley sekä bonushahmoina James Hetfield ja Robert Trujillo. Mukana tulee myös kolme pelattavaa kenttää ''Tony Hawk’s Pro Skater 3'':sta.
Kylävilkko

**Kylävilkko**  (*Eurema hecabe*) on laajalti Aasiassa, Afrikassa sekä Australiassa tavattava erittäin yleinen ja runsaslukuinen päiväperhoslaji.

## Koko ja ulkonäkö
Kylävilkko on pieni kirkkaankeltainen perhonen, jolla esiintyy kaksi hieman toisistaan poikkeavaa värimuotoa sadekauden ja kuivan kauden mukaan. Siipien yläpinta on kirkkaan keltainen, mutta etusiiven kärkiosassa on laaja mustanruskea alue, jossa on lajille tyypillisesti kaksi sisennystä. Myös takasiivessä on ohut musta reunus, mutta etenkin koiraalla se on huomaamattoman kapea. Siipien alapinta on keltainen, mutta yläpintaa vaaleampi, ja siinä on jonkin verran harmaanruskeaa kuviointia. Siipiväli on noin 40&nbsp;mm.

Melko samannäköisiä ovat myös muut vilkkolajit (*Eurema*).

## Levinneisyys ja lentoaika
Kylävilkkoa tavataan useina eri alalajeina suuressa osassa Afrikkaa, Etelä-, Itä- ja Kaakkois-Aasiassa sekä laajalti Australiassa ja monilla Tyynen valtameren saarilla.

## Elinympäristö ja elintavat
Kylävilkko on elinalueensa yleisimpiä päiväperhosia. Laji elää luontaisesti avoimilla paikoilla, kuten jokien varsilla, ja se on hyötynyt suuresti ihmisen toiminnasta. Sitä tavataankin usein juuri metsätalouden tuottamilla aukioilla, teiden varsilla, puistoissa sekä puutarhoissa. Koiraat imevät mielellään suoloja maasta, usein suurina parvina. Naaraita tavataan enemmän yksittäin. Perhoset käyvät myös ahkerasti kukilla juomassa mettä. Perhoset lentävät lähellä maanpintaa.

Kylävilkolla esiintyy *[[Wolbackia]]*-suvun bakteeri, joka vaikuttaa perhosten sukupuolten välisiin lukumääräsuhteisiin.

## Ravintokasvi
Kylävilkko on polyfagi, jonka toukkien ravintokasvi vaihtelee elinpaikan mukaan. Tyypillisiä ovat esimerkiksi lajit suvuista *[[Caesalpinia]]*, *[[Cassia]]*, *[[Pithecellobium]]* sekä *[[Wagatea]]*.

## Lähteet

## Aiheesta muualla
* kuvia eri kehitysvaiheista
Darío Sala

**Darío Alberto Sala** (s. 17. lokakuuta 1974 Córdoba) on argentiinalainen entinen jalkapalloilija, pelipaikaltaan maalivahti. Hän työskentelee nykyään pelaaja-agenttina.

## Ura
Darío Sala aloitti uransa San Lorenzossa. Hän pelasi lähivuosina mm. Belgranossa. Hän pelasi monissa muissa seuroissa, mutta merkittävin siirto tapahtui vuonna 2005. Uusi seura oli Major League Soccer -liigan FC Dallas. Hän pelasi Dallasissa vuosina 2005–2010, ja lopetti uransa. FC Dallasin aikoina hän pelasi maalissa 100 ottelua.

## Yksityiselämä
Salalla on kolme lasta, Alexandra, Emmanuel ja Agustina.

## Aiheesta muualla
*Darío Sala futbolxxi.com-sivustolla
Yhdistymisen riemukaari

**Yhdistymisen riemukaari** () oli riemukaari Pohjois-Korean pääkaupungissa Pjongjangissa. Se rakennettiin vuonna 2001. Riemukaaressa oli kaksi korealaista naista perinteisessä korealaisessa puvussa pitelemässä yhdistynyttä Koreaa. Riemukaari rakennettiin siinä toivossa, että jonain päivänä Korea voisi olla yksi valtio. Riemukaari oli rakennettu betonista ja siinä olevat kohokuvat olivat pronssia. Riemukaari oli 25 metriä korkea ja 61 metriä leveä. Pohjois-Korean uutisoitiin purkaneen teoksen tammikuussa 2024.

## Lähteet

## Aiheesta muualla
Pjongjangin riemukaari

**Pjongjangin riemukaari** () on suuri riemukaari, joka sijaitsee Pohjois-Korean pääkaupungissa Pjongjangissa. Riemukaari on rakennettu Korean vapauduttua Japanin keisarikunnan vallasta. Japani hallitsi Koreaa vuosina 1925–1945. Riemukaari rakennettiin vuonna 1982 lahjaksi ”suurelle johtajalle” Kim Il-sungille hänen suurista sotasaavutuksistaan Japanin keisarikuntaa vastaan miehityksen aikana. Se vihittiin käyttöön Kim Il-sungin 70-vuotispäivänä. 

Riemukaari on 60 metriä korkea ja 50 metriä leveä. Riemukaari on valmistettu valkoisesta graniitista ja riemukaaren kohokuvat pronssista.
Ustjužnan piiri

**Ustjužnan piiri** () on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 3&nbsp;600 neliökilometriä. Asukkaita on 19&nbsp;700 henkeä (vuonna 2010).

Ustjužnan piiri sijaitsee Vologdan alueen lounaisosassa. Se rajoittuu lännessä Tšagodoštšan, pohjoisessa Babajevon ja Kaduin ja idässä Tšerepovetsin piireihin sekä kaakossa Tverin ja lounaassa Novgorodin alueisiin. Seudun halki virtaa Rybinskin tekojärveen laskeva Mologajoki.

Piirin hallinnollinen keskus on Ustjužnan kaupunki. Sen lisäksi siihen kuuluu 9 maalaiskuntaa: Lentjevo, Mezga (keskuspaikka Dolotskoje), Modno, Nikiforovo (Danilovskoje), Nikola, Posjolok imeni Željabova, Sošnevo (Sobolevo), Ustjužnan maalaiskunta (Ustjužna) ja Zalesje (Maloje Vosnoje). Kaupunkiväestön osuus on 49,1 %.

Seudun kautta kulkee Uuden Laatokan ja Vologdan välinen maantie. Piirissä on elintarvike- ja metsäteollisuutta sekä maatalousyrityksiä. Nähtävyyksiin kuuluvat Batjuškovin kartano Danilovskojen kylässä ja Kazanin kirkko Ustjužnassa.

## Lähteet

## Aiheesta muualla

* Ustjužnan piirin sivusto  
* Ustjužnan piiri Vologdan alueen sivustolla
James Maslow

**James David Maslow** (s. 16. heinäkuuta 1990 New York, New York, Yhdysvallat) on yhdysvaltalainen näyttelijä, laulaja ja tanssija. Hän on mukana Nickelodeonin Big Time Rush -bändissä/ohjelmassa.

## Aiheesta muualla
*
Pes (joki)

**Pes** () on Volgan vesistöön kuuluva joki Novgorodin ja Vologdan alueilla Venäjällä. Sen pituus on 145 kilometriä ja valuma-alueen laajuus 2&nbsp;730 neliökilometriä.
 
Joki saa alkunsa Novgorodin alueen koillisosassa sijaitsevasta Rakitinskojejärvestä, virtaa koilliseen ja yhtyy Tšagodan taajaman lähellä Tšagodajokeen muodostaen Tšagodoštšan. Suurimmat sivujoet ovat Rattsa ja Kušavera. Pesin varrella sijaitsevat Hvoinajan ja Sazonovon taajamat sekä Pesin ja Mintsyn kuntakeskukset. Aikaisemmin sitä käytettiin uittoväylänä.

## Lähteet

## Aiheesta muualla
* Pes Venäjän vesistörekisterissä
Khalid Yasin

**Khalid Yasin** eli šeikki Khalid Yasin (s. 1946 Harlem, New York, Yhdysvallat) on syntyjään yhdysvaltalainen kristitty ja nykyisin muslimi ja islamin opettaja. Hän kääntyi islamin uskoon 1960-luvulla.

Yasin on tullut tunnetuksi ympäri maailman erityisesti ei-muslimeille suunnatuista islamia koskevista luennoista. Hän on lisäksi suosittu nuorempien muslimien joukossa.

Yasin on viettänyt pitkähköjä aikoja ainakin Britanniassa, Australiassa ja Hollannissa. Yasin on naimisissa, ja hänellä on 12 lasta.

## Yasin ja media
Yasin esiintyy aktiivisesti julkisuudessa ja on herättänyt myös paljon arvostelua ja korkean profiilin debattia, jopa maitten korkeinta johtoa myöten. Häntä näkyvästi arvosteleviin poliitikkoihin kuuluvat esimerkiksi Australian aiempi pääministeri John Howard ja Alankomaiden oikeistopuolueen johtaja Geert Wilders.

Yasinia on pidetty radikaalin islamin edustajana, ja erityisesti Australiassa hänen on väitetty lausuneen paljon länsimaisten arvojen kanssa ristiriidassa olevia opetuksia.

## Lähteet

## Aiheesta muualla
* Khalid Yasinin kotisivut
Koripallon Amerikan-mestaruuskilpailut 1992

**Vuoden [[1992]] [[koripallon Amerikan-mestaruuskilpailut]]** järjestettiin Yhdysvalloissa 27. kesäkuuta – 5. heinäkuuta. Kisat järjestettiin viidennen kerran. Kisojen mestaruuden voitti Yhdysvallat, joka pelasi ensimmäistä kertaa niin sanotulla Dream Team -joukkueellaan.

## Tulokset
### Alkulohkot
#### Lohko A

#### Lohko B

### Pudotuspelit

## Lähteet

## Aiheesta muualla
*FIBA
Jarmo Laine

**Jarmo ”Jere” Laine** on suomalainen kapteeni evp ja kirjailija. Sotilasurallaan hän on työskennellyt muun muassa YK:n sotilastarkkailijana ja Naton rauhanturvaajana entisen Jugoslavian alueella 1995-1996. Hän jäi eläkkeelle Puolustusvoimista syksyllä 2008. 

## Tuotanto
**Sarajevon panttivangit.* Readme.fi, 2010 
**Naton vakooja*. Readme.fi, 2010
**Pako.* Books on Demand, 2011
* *Sota 2016*. Nordbooks, 2014
* *Al-Thar- Kosto*, Nordbooks, 2017
**Faitteri suurella sydämellä.* Books on Demand, 2019
Ketobemidoni

**Ketobemidoni** on voimakas opioidi analgeetti, jonka teho on samansuuruinen morfiinin kanssa. Se toimii lisäksi NMDA-antagonistina metaboliittinsa norketobemidonin kautta. Tämän takia se on käyttökelpoista sellaisten kipujen hoidossa, jotka eivät reagoi opioideihin. Yleensä sitä käytetään suhteessa 25&nbsp;mg ketobemidonihydrobromidia ja 60&nbsp;mg morfiinihydrokloridia sekä noin 8&nbsp;mg injektiona.

Sitä käytetään kaikenlaisiin koviin kipuihin, kuten leikkauksen jälkeiseen kivunhoitoon, syöpään, munuaiskiviin ja luunmurtumakipujen hoitoihin.

## Historia
Ketobemidoni syntetisoitiin ensi kerran Saksassa toisen maailmansodan aikana. Ensimmäinen tutkimus lääkeaineen vaikutuksista ihmiseen julkistettiin 1946, ja se otettiin käyttöön vähän sen jälkeen.

## Valmistus
Ketobemidoni on 4-m-hydroksifenyyli-1-metyyli-4-propionyylipiperidiini .  Normaalisti sitä käytetään hydrokloridina, jollaisena se on valkeaa pulveria. Sitä valmistetaan alkyloimalla (3-metoksifenyyli)asetonitrilli bis(2-kloroetyyli)metyyliaminilla, jota seuraa reaktio *etyylimagnesiumbromidilla*, ja finalisoimalla O-demetylisaatio *hydrobromidihapolla*.

## Farmakologia
Entisten käyttäjien mukaan se aiheuttaa muita opoideja enemmän addiktiota, joten vuonna
1954 *Economic and Social Council* vaati hallituksia lopettamaan sen valmistuksen ja käytön. Kliiniset havainnot eivät kuitenkaan yhtyneet tähän näkemykseen ja toinen tutkimus vuonna 1958 ei havainnut sitä sen enempää riippuvuutta aiheuttavaksi kuim morfiini. Tässä tutkimuksessa todettiin, että vaikka morfiinin annos joka aikaansaa euforiaa on samansuuruinen kivunlievitysominaisuuden kanssa, ketobemidonin kipua lievittävä annos on huomettavasti pienempi kuin euforoiva annos.

Ketobemidonia käytetään eniten Skandinaviassa ja Tanskan olevan kärkisijalla tilastoissa (2004).

Kivulievityksessä annos on 5–10 mg oraalisesti tai 5–7.5&nbsp;mg suonensisäisesti, jotka kestävät 3&ndash;5 tuntia 

Ketobemidoni metabolisoituu maksassa fenolihydroksyyliryhmän ksenobioottisella konjugaatiolla sekä N-desmetylaatiolla. Vain 13–24 % poistuu virtsan mukana muuttumattomana intravenoosisesti annosteltuna.

Ruotsissa, Norjassa ja Tanskassa sitä myydään nimillä Ketogan ja Ketorax. Sitä on saatavissa tabletteina, peräpuikkoina ja injektionesteenä.

## Lähteet

## Aiheesta muualla
*Kyoto Encyclopedia of Genes and Genomes (KEGG): Ketobemidone
Ksenobioottinen metabolismi

**Ksenobioottinen metabolismi** (kreikan xenos "muukalainen" ja biotic "eläviin olentoihin liittyvä")  on sarja metabolisia reittejä, jotka muokkaavat ksenobioottisten aineiden – kuten lääkkeiden ja myrkkyjen – kemiallista rakennetta sellaisiksi aineiksi, jotka voivat poistua elimistöstä turvallisia reittejä pitkin. Joissain tapauksissa metabolia muuttaa laimean aineen voimakkaammaksi, esimerkiksi kodeiini muuttuu elimistössä morfiiniksi.

Monet lääkeaineet ja myrkyt eivät ole vesiliukoisia ja siksi munuaiset eivät poista niitä tehokkaasti. Ne muuttuvat hydrofiilisempään eli vesiliukoisempaan muotoon kahdessa vaiheessa: 

***Vaihe 1** -- oksidaatio
**hydroksylaatio ja karboksylaatio
**hepatosyyttien sER ja mitokondriot
***Vaihe 2** -- konjugaatio
**liitetään glukuronihappo, glysiini tai tauriini
**->lisää entisestään vesiliukoisuutta

## Lähteet
Navanin linnoitus

**Navanin linnoitus** - vanhalla iirillä **Eṁaın Ṁacha** ja nykyiirillä **Eamhain Mhacha** - on muinainen monumentti Armagh’n kreivikunnassa Pohjois-Irlannissa. Irlantilaisen taruston mukaan se oli yksi esikristillisen Irlannin merkittävimmistä hallintoalueista. Nykyään Navanin linnoitus on enimmäkseen ruohon peittämä kukkula, mutta silti merkittävä historiallinen monumentti ja kävijäkohde.

Vaikka Navanin linnoitus onkin myöhemmin nimetty linnoitukseksi, pidetään paikkaa todennäköisemmin pakanallisena seremonia -tai rituaalialueena. Sen uskotaan olleen myös ulaidien alkuperäinen pääkaupunki. Paikka esiintyy lisäksi useissa irlantilaisen mytologian taruissa, erityisesti Ulaid-tarustossa.

## Sijainti ja kuvaus

Navanin linnoitus on valtion ylläpitämä historiallinen kohde, joka sijaitsee matalalla kukkulalla suunnilleen 2,6 kilometrin päässä Armagh’n kaupungista. Sen läpimitta on noin 250 metriä, ja sitä ympäröivät penger ja vallihauta. Vallihauta on kuitenkin epätavallisesti penkereen sisäpuolella, mikä viittaa siihen ettei sitä rakennettu puolustustarkoituksiin.